ORIGINALNA NETFLIXOVA SERIJA
Dragi plemeniti čitatelju,
moram čestitati mladima vojvodi i vojvotkinji od Hastingsa.
Čestitam im i želim da budu izdržljivi
dok ulaze u najuzbudljivije doba života mladog para.
Naravno, govorim o medenome mjesecu.
Ima li ičeg romantičnijeg?
Zajedno se povući iz društva
i napokon za sobom ostaviti znatiželjne poglede.
Dobro došli u Clyvedon, Vaša Milosti.
Tako nas dugo niste počastili svojim prisustvom!
Nadam se da će sve biti u redu.
Uopće ne sumnjam. Nadam se da ste dobro.
Ovo je vojvotkinja od Hastingsa.
Radujem se što ćemo se upoznati, gđo Colson.
Hvala, Vaša Milosti!
Sve sam isplanirala da vam bude udobno.
Prvo lagan obrok na terasi.
Zatim obilazak da vam pokažem što smo preuredili…
Sigurno bismo uživali, ali to će morati pričekati.
Ja imam nešto drugo u planu.
Pokazat ću ti spavaću sobu.
Svoju ili moju?
Zar misliš da ćemo imati odvojene sobe?
Ne bih rekao!
Prestani! Vidjet će! Što će pomisliti?
Je li bitno?
Iako će ovoj autorici, kao i ostatku društva,
u Londonu nedostajati par o kojemu se najviše govori,
možda utjehu nađemo
u obećanju da će se vojvoda i vojvotkinja vratiti s iznenađenjem.
Baš me zanima što Daphne sad radi!
Kao vojvotkinja sigurno ima mnogo novih dužnosti.
I ti se pripremaj za izlazak u društvo.
Na to da se cerim i glumim da me ne boli kad mi stanu na prste?
-Eloise. -Ne ide mi to!
Samo ću se osramotiti.
Da se posvetiš učenju vladanja kao pisanju dnevnika, bilo bi ti lakše.
Kad smo kod toga, vrijeme je da ti produljimo kućne suknje.
Nemam vremena ići modistici. Imam posla!
Kraljica želi da saznam tko je Whistledownica.
Neću je valjda naljutiti!
Molio bih za pozornost!
Objavio bih nešto kratko, ali važno.
Imam radosne vijesti.
Zaprosio sam gđicu Marinu Thompson i ona je pristala.
Čestitam!
Bravo!
Znala si za to?
Ljudi gledaju, dušo. Čestitaj sretnom paru.
Jedva je poznaješ. Što ti je bilo?
Znao sam što ćeš reći i ne zanima me.
Tebi je ovo šala? Majka je izvan sebe!
Majka izgleda sasvim sretno. Čestitala nam je.
Kompromitirao si mladu damu?
-Nisam! Ja sam gospodin. -Zašto onda…
Zašto itko ulazi u brak, brate? Iz ljubavi!
Čuj, znam da si još zelen.
Ja sam kriv. Trebao sam te voditi u bordele.
Ako samo želiš umočiti…
Zaista si kreten!
Ovo se dogodi kad za seks čekaš brak!
-Zaprosiš prvu koja ti se svidi! -Dosta!
Vrijeđaš mene i moju buduću.
Ni ja ni Marina nismo krivi što ti ne razumiješ što je to privrženost.
Još si dijete.
-Stariji sam od Daphne. -Znaš da to nije isto.
-Ne znam. -I zato si nezreo!
Ako je majci zbog mene bilo neugodno, žao mi je.
Razgovarat ću s njom.
Ali ne treba mi tvoje dopuštenje da se oženim gđicom Thompson.
Ali rado bih imao tvoj blagoslov.
Moram te razočarati.
I jesi.
U mnogo toga.
Sad znam zašto
sve mame visokog društva ne žele kćerima ni pisnuti o nekim…
aktivnostima.
Ma nemoj!
Da nam kažu o čemu je tu zapravo riječ,
kako bismo radile išta drugo?
Moram ići.
Ako želim biti vojvotkinja svega ovog, moram upoznati imanje.
Već si vojvotkinja svega ovog.
I rado ću taj dio imanja još malo istražiti.
Ali poslije.
Simone!
Rekla si da te vojvodstvo plaši.
Ostani onda i gazduj ovom sobom. Bit će ti uzbudljivije.
Uopće ne sumnjam!
Ali gđa Colson će mi zamjeriti ako ne odem s njom u obilazak.
Neka.
Ne dolazi u obzir.
Majka mi je rekla da dama nije ništa bez svoje domaćice.
Moram ostaviti dobar dojam.
Ili ništa u kući neće glatko teći.
Onda ti želim sreću.
-Vaša Milosti. -Vaša Milosti.
Pripremio sam vam radnu sobu.
Na medenom sam mjesecu, Jeffriese!
Upravitelj je ostavio papire u neredu.
Ne mogu uhvatiti račune ni za glavu ni za rep,
a dobio sam i nekoliko pisama zakupaca koji mole da ih primite.
Pa dobro! Ako baš moram.
Dvorac je 1706. sagradio admiral Thomas.
To je bio dar kraljice Ane…
Za vojne pobjede protiv Francuza.
Moja mlađa sestra Hyacinth veoma voli učiti povijest.
U redu, Vaša Milosti. Evo nas! Jutarnja soba.
Ovdje je bivša vojvotkinja primala goste.
Mama je predložila da prvo pozovem vikara.
-Mislim da ima pravo. -Naravno, Vaša Milosti!
Radujem se organiziranju prvog bala. Ali bilo bi mudro pričekati
da završi londonska sezona, zar ne?
Imate pravo, Vaša Milosti.
Prvo ću preurediti ovu sobu.
Želite preuređivati?
Svakako, Vaša Milosti.
Ovaj tjedan u selu je sajam.
-Ponudila sam pokroviteljstvo u vaše ime. -Vrlo pažljivo od vas, gđo Colson.
Možda bismo mogli i posluzi dati slobodno.
Ima mnogo posla
sad kad vi i vojvoda ovdje stanujete.
Razlog više da im damo predah!
Je li to…
Bivša vojvotkinja. Da.
-Bila je prelijepa. -I pažljiva.
Vrlo dolična.
Savršena vojvotkinja.
A ovo je dječja soba.
Vaša Milosti?
Krasna je.
Idemo dalje? Sigurno trebam još štošta vidjeti.
Naravno.
Pokazat ću vam imanje.
Ispričavam se!
Očekujemo li kralja?
Oprostite, pokojni vojvoda volio je službeno postavljen stol.
-Ali ako biste radije… -Ne. Nema veze.
Gđa Colson si je zaista dala truda.
Osobito su krasni vrtovi. Bila sam zapanjena njihovom ljepotom!
Što je?
Jako si mi daleko.
To se da lako popraviti!
Nema problema, sama ću.
Eto. Mnogo bolje, zar ne?
Htjela sam preurediti neke sobe, ali prvo bih te pitala.
Ne želim promijeniti nešto za što si vezan.
Smiješ promijeniti sve. Molim te, promijeni sve!
Ne šali se. Sigurno imaš drage uspomene
ili si emotivno vezan uz nešto.
Ovo je dugo bio tvoj dom.
Radi što hoćeš.
Stavi u salon ružičaste tapete. Svidjet će mi se!
Znaš li da se ovdje ne moraš odijevati tako svečano?
Odobravaš li onda ovo?
Bez daljnjeg!
Vaša Milosti! Hoćemo li…
otići gore?
Imam bolju ideju.
Kamo idemo?
Van!
Sviđa li ti se ovo?
Reci mi što želiš.
Želim…
tebe.
Što?
Boli li te to? Kad…
Ne.
Osjećam se kao ti.
Potpuno predivno.
Čekaj! Dođi.
-Što će misliti posluga? -Je li važno?
Oprostite!
Aktivnosti su nam vrlo živahne.
Priznajem, nisam znala da će to biti moguće.
Mislila sam da zbog tjelesne nemogućnosti da ima djecu neće moći…
…ulaziti u tako zapletene situacije?
Da!
Drago mi je što nisam imala pravo.
Uzeo ti je vrpcu?
-Uzeo si vrpcu? -Ne znam o čemu govoriš!
Vidjela sam ga!
-Vidio sam ti nešto u džepu. Što? -Stalno to radi!
-Vrati joj. -Prestani!
Dobro jutro.
Dobro jutro, brate.
Whistledownica piše o tvojim zarukama!
Što? Pa piše!
-Hajmo svi van. -To!
Ispričao sam se.
Dobro da sam saznala prije Whistledownice.
Udvaram joj se cijelu sezonu.
Zaokupila te Daphne pa nisi vidjela.
Znala sam da očijukaš s njom. Ali s mnogima očijukaš!
Oduvijek, ali nikad ozbiljno!
-Dosad. -Sve to ide prebrzo.
Nikada te nisam vidjela tako svečanog i ozbiljnog.
Nitko me ne shvaća ozbiljno osim Marine.
Nisam bila spremna na to da mi još netko tako brzo otprhne.
Ne boj se, majko. Još imaš pune ruke posla.
Osobito s Eloise.
Sretno ti s njom!
Hoće li nas Colin upoznati s prijateljima?
-Neki su vrlo kršni! -Sigurno hoće.
Svima će nam se promijeniti sreća.
Osobito Colinu.
-Danas si jako lijepa, Penelope. -Ne rugaj mi se.
Žao mi je što svaki kompliment smatraš ruganjem.
Nemoj me ni žaliti.
Ne žalim te. Poštujem te.
Prava si mi prijateljica otkako sam došla.
Uzdam se i dalje u tvoju naklonost.
Misliš, šutnju?
Ne mogu podnijeti da me tako malo cijeniš.
Bez tvoje dobrote ne bih se nikad izvukla iz ove zavrzlame.
Ne kaješ se valjda zbog nje.
Nikad ne bih tebi ili obitelji izazvala skandal.
Ako to pitaš. Ali tvoje postupke ne odobravam.
Želim da mi budeš prijateljica.
Zar ti nije bar malo drago zbog mene?
Marina, idemo modistici. Moramo se pobrinuti za opremu.
Sretnica!
Posve nova garderoba i zgodan muž.
Njih dvoje napravit će prelijepo dijete.
On nije otac, budalo!
Ajme! Potpuno sam zaboravila.
Ne smijte mu se! Već ona od njega radi budalu.
Više nisi zabavna.
Zar sam ikad bila?
Vidiš? Krasno će ti stajati iduće sezone kad je podigneš.
Izgledat ću kao svaka druga djevojka, samo grublje i mrzovoljnije.
Ledi Bridgerton! Gđice Eloise!
Došle ste da produljimo haljine?
Tako je.
Ledi Bridgerton! Tu ste!
Ledi Featherington! Gđice Thompson!
-Drago mi je što vas vidim, ledi. -Sad me zovi Violet. Insistiram.
Pa to je divno!
Naše obitelji sad će zauvijek biti povezane!
Da! To je zaista krasno.
Dođite nam sutra navečer. Vi, dragi Colin i vikont.
-Imamo što proslaviti! -Pitat ću vikonta.
Divno! Moram nakratko oteti gđu Delacroix.
Oprostite, ledi Featherington,
ali prvo moramo riješiti račune.
Vašoj sluškinji jasno sam rekla…
Moram vas prekinuti.
U potpunosti ćemo podmiriti račune
čim gđici Thompson, uskoro Bridgerton,
sašijete vjenčanicu i opremu.
Nažalost, nemoguće.
Možda nađete bolju krojačicu na drugom kraju grada. Oui?
Gđo Delacroix, imate vrlo poseban naglasak.
Nisam vas pitala iz kojeg ste dijela Francuske.
Znate, majka mi je bila Francuskinja.
Mene niste uspjeli prevariti.
Ne bih htjela da ostale dame
shvate da ste ih varali.
Mislim da će gđa Delacroix sad biti spremnija
udovoljiti našim zahtjevima, ledi Featherington. Très bon?
Très bon.
Što je nagrada?
Klanje, naravno!
Vojvoda mi je učinio čast
da otvorim seoski sajam ovim natjecanjem.
Nakon pomna razmišljanja odlučila sam
da su sve tri svinje izjednačene.
Proglašavam sve svinje pobjednicama! Ni jedna ne ide na klanje!
Kasno izgledaju!
Gle ih!
Izvrsno! Moramo ih naručiti!
Pokroviteljstvo, nadam se, ne obuhvaća samo pite.
Žetve su bile oskudne, a najam je utrostručen.
Obitelji nam gotovo gladuju.
Najam je utrostručen? Upravitelj mi nije rekao.
Nije bio otkako vam je otac umro.
Pokoj mu duši.
Uvijek je zakupcima davao što su trebali. A ne kao neki.
Dobro da smo se vratili u Clyvedon.
Sigurno ćemo naći rješenje za te teškoće.
Hvala što ste nas upozorili na njih.
Vaša Milosti.
No, no, malena! Ne plači.
Sve je dobro!
Kakva snažna pluća! Čut će te do Londona!
Možda i do Francuske!
O, Bože. Ispričavam se, Vaša Milosti.
Mala Ada je otkrila da ima glas
pa ga voli upotrebljavati, često i glasno!
Ustanite, molim vas!
Ne sagibajte se u svome stanju.
Drago mi je što sam vas upoznala.
Ada.
Vaša Milosti.
Što možemo učiniti s najmom? Nešto sigurno možemo.
Trebao sam se vratiti da uredim poslove.
Nisam znao da sam tako potreban.
-Daphne… -Nadam se…
Izvoli.
Samo sam htjela reći
da se nadam da ti nije bilo teško što me vidiš s onom djecom.
Meni da je teško?
Daphne, mislio sam samo na tebe.
Čudno, ali kad sam s djecom,
zaboravim na svoje brige.
Ona su najugodnije društvo.
Imaš osjećaj za njih.
Imam mlađe sestre i brata. A svaki od njih vragolan!
Moja velika obitelj bar će nam za jedno dobro doći.
Svi će se vjenčati i dobiti svoju djecu.
Imat ćemo vrištavaca i više nego dovoljno!
Bit ćeš divna teta!
Oduševljen sam što si zadovoljna ovakvim bračnim životom.
Samo s nas dvoje.
Sve što želim već imam.
-Kako sam zaslužio takvu sreću? -E, to ne znam.
Okreni se!
Profil.
Zašušti haljinom.
Fino! Zasad vam ide dobro, gđice Thompson.
Večeras ću pokušati požuriti vjenčanje.
Jako mi je žao.
Ali tvoj plan ima mana.
Jedno je prevariti Colina, ali biti blizu njegove majke…
posve je drugo.
Ledi Bridgerton je oštroumna. Ima osmero djece.
Znat će da manipulirate njome.
Što ste najradije radili na ladanju?
Najviše sam voljela jahati, miledi.
Molim vas, sad me zovite Violet.
Gđica Thompson je krasna mlada dama, zar ne?
Jeste li putovali izvan Engleske?
Colin već dugo želi obići svijet.
Nisam nikad. Ali sada to i ja želim.
Slutim da ćete medeni mjesec provesti u inozemstvu!
-Što vi mislite, lorde Bridgerton? -Ne bih spekulirao.
Da, medeni mjesec u inozemstvu sjajna je ideja.
G. Bridgerton, morate iskoristiti ovo krasno vrijeme
ako ne želite čekati s vjenčanjem.
Colin je još vrlo mlad.
Duže zaruke bile bi mudrije. Bez obzira na izvrsno vrijeme.
Majko, jesam li ti rekao da gđica Thompson krasno veze?
-Sjajna je. Može posramiti moje sestre. -Nije istina, vjerujte mi.
Nisi vidjela Daphnein vez.
Iskreno, poput bojnog polja je.
Ajme, što se dogodilo?
Johnnyja predugo sa sajma nema
Obećao je da će mi kupiti plave vrpce
Da vežem smeđe kose njima
Ajme…
Coline! Možemo li razgovarati?
Pen! Naravno.
Pitanje je vrlo osjetljivo.
Najradije bih da ne moram o tome, ali zaslužuješ znati.
Imam nešto na licu?
Cijelu večer, zar ne?
Oprosti. Reci.
Želim razgovarati još od zaruka, ali uvijek smo bili u društvu.
Riječ je o Marini?
Zaljubljena je u drugog.
Što?
Zove se Sir George Crane. Prvi je sin, vojnik.
Bili su susjedi na ladanju. Žao mi je, ali vidjela sam pisma!
Htjela sam ti reći prije nego što bude kasno.
Zaista si dobra, znaš?
Misliš li da marim
što joj je netko bio drag prije mene?
To bi zaista bilo bezobrazno od mene koji sam flertao s pola Londona.
Nisi shvatio. Nije to bio običan flert.
Marina ga još voli!
Ali udaje se za mene. Vjeruj mi. Ne brini se.
Poznajem sebe i Marinu. Razumijemo se.
Je li zabava prešla u hodnik?
Znaš, baš čudno.
Što sam dalje od onoga klavira,
to je zabava bolja.
Pen, majka te traži.
Nešto nije u redu?
Moj brat? Bio je oduran za večerom. Ispričavam se.
Ne mogu više.
Otac me ne želi.
Featheringtoni jedva čekaju da me se riješe.
Glupa sam. Mislila sam da će me tvoja obitelj prihvatiti.
Ali nema svrhe. Čak je i tvoja majka samo pristojna.
Nije istina, Marina.
Ja sam sada tvoja obitelj.
Ti i ja zasnovat ćemo obitelj.
Samo to želim. Samo to na svijetu želim.
Da se bar možemo ovog časa vjenčati!
Mogli bismo zauvijek biti sami.
Nikada ti ne bih izlazila iz naručja.
-Što ako je to moguće? -Coline…
Škotska. Gretna Green.
Znam da je suludo,
ali možemo se vjenčati u roku od nekoliko dana.
Treba samo stići do granice. Anthony će biti bijesan kad se vratimo.
Ali tad će biti prekasno.
Bit ćemo vjenčani. Bit ćemo skupa.
Nisi za to.
Jesam!
Volim te!
Daj mi jedan dan. Sve ću organizirati.
-Tu si! -Dobro jutro, najdraža.
-Upraviteljeve knjige? -Nisam mogao spavati.
Čak ni nakon sinoćnjih napora?
Bi li htio na zajutrak sa mnom?
Žalim, ljubavi. Seljak je imao pravo.
Imanje je predugo zapušteno.
Prinosi su pali, a nitko da na polja potjera stoku
ili rotira usjeve.
-Nije li to upraviteljev posao? -Moji su zakupci!
Ja sam odgovoran.
Oprosti mi. Cijelo jutro zurim u ove brojke.
Naravno.
I ja danas imam puno posla.
Kanim posjetiti neke tvoje zakupce.
Možda im odnesem košare s darovima.
Nedostaje li vam dom?
Imamo li dosta za košare, što misliš?
Mislim da imamo.
Vaša Milosti!
Što to…
Netko će to ubrati za vas!
Kuhinjska služavka ili vrtlar! Zar nitko nije bio na raspolaganju?
Ne moramo nikoga gnjaviti, gđo Colson. Sve je pod kontrolom.
Kanite li osobno i skupljati med iz košnica?
To ipak ne bih znala.
Ako mi kažete što želite i trebate,
pobrinut ću se da sve bude u redu.
Da se sve napravi kako treba.
Imat ću to na umu.
Hvala, gđo Colson.
Vjere mi, prezire me.
Ona svakog prezire. Ne zamarajte se time.
Dobar dan.
Želite li košaru? Imam…
Košaru iz Clyvedona?
Zar nešto nije u redu?
Mama kaže da je običaj da nova vojvotkinja donese darove.
Mislim da tako treba, da!
Trebala sam se drukčije odjenuti?
Možda misle da sam arogantna.
Vaša Milosti!
Jeste li za košaru iz Clyvedona? Ima kruha i meda za djecu.
Vrlo ste ljubazni.
Rado bih je uzela da je mogu nekako ponijeti doma.
-Onda ćemo prošetati s vama! -Ne!
Insistiram.
Smijem li vas pitati za mišljenje?
Naravno.
Ali ne znam koliko bi moj savjet vrijedio vojvotkinji.
Osjećam da sam nečim uvrijedila selo.
Ova uloga mi je nova.
Ali u čemu sam već mogla pogriješiti?
-Što? -Stvar je u svinjama.
Rekli ste da su sve tri pobijedile.
Na sajmu? Mislila sam da je to najbolje za sve!
Običaj je da pobjednik u idućoj godini snabdijeva Clyvedon svinjetinom.
Mnogo je to svinja, znate.
Budući da niste izabrali pobjednika,
ni jedan seljak nije osvojio ugovor. Ni prihod koji ide uz njega.
Jednostavno rečeno, otpisali ste ih.
Smjesta ću ispraviti pogrešku. Nisam to znala!
A kako ste mogli, Vaša Milosti?
Što je ovo?
-Simone? Je li sve u redu? -Daphne, da.
-Organiziram posao u istočnom krilu. -Radna soba ne valja?
Oprezno s tim! Oprosti.
Vaša Milosti.
Gđo Colson! Imate li trenutak vremena?
Znam da sam napravila neke pogreške u koracima.
Majka me mnogo naučila o gospodarenju kućom.
Ali nismo mislile da će kuća biti ovako veličanstvena.
Vrlo sam vam zahvalna na savjetima.
Da budem iskrena,
osjećam da vojvodi ovdje nije posve ugodno.
To nema nikakve veze s vama ni s poslugom.
Znam. Jasno mi je.
Zaista?
Gospodar Simon... Oprostite. Njegova Milost.
Nije uvijek imao lako djetinjstvo.
Nakon smrti gospodarice
vojvoda je stalno živio u Londonu.
Simon je ovdje odrastao sâm?
Brinuli smo se za njega kako bi njegova majka željela.
Naravno.
Pokojni vojvoda sigurno je jako volio suprugu
kad mu je bilo tako teško što je umrla.
Ili nisu imali sretan brak?
Bili su u napetim odnosima.
On je htio nasljednika, a ona dijete.
Pokušavala je dugo nakon što su joj liječnici zabranili.
Kad bi dobila mjesečnicu, bilo mi ju je teško gledati.
Sreća što je imala vas.
Svi kao da su nju krivili!
Kako su to mogli znati? Katkad nije žena neplodna.
Katkad je kriv muškarac!
Ajme. Dajem si preveliku slobodu.
Ne. Ni govora, gđo Colson.
Samo nastavite.
Vojvotkinji sam rekla ono što je meni rekla moja majka.
Maternici treba jako, zdravo sjeme.
A onda, kad je napokon dobila gazdu Simona, izgubili smo je!
Zašto nisi odjevena?
Rekla sam ti da večeramo s ledi Gartside.
Oprosti, mama. Nisam dobro.
Trebala bih te prisiliti da cijelu večer kašlješ.
Ledi Gartside bi dobila svoje.
Nikako da se odazove mom pozivu na večeru,
a sad, ni dan nakon zaruka gđice Thompson,
svi dopužu natrag!
Ugodnu večer, mama!
Penelope! Što…
Kako se usuđuješ?
Gle potpis na zadnjem pismu
i na ovom otprije mnogo mjeseci.
-Pa? -Nisu isti!
Slova su drukčije nakošena!
-Penelope, umorna sam. -Ovo!
Bilo je u ladici maminog stola.
Ona ili gđa Varley vježbale su Georgeov potpis,
ali nisu ga svladale.
Zadnje pismo, u kojem ti je slomio srce…
krivotvorina je, Marina!
George ti to nije napisao!
Nije porekao da te voli ni odbacio dijete.
-Možda. -Marina…
-Čak i da imaš pravo. -Imam!
I da je istina, George mi još nije odgovorio na pisma.
Ostavo me, a Colin me prigrlio.
Mislila sam da ga voliš.
Georgea.
Bila sam glupa. Ovo ništa ne mijenja.
Zašto si se spakirala?
Ne ideš valjda u Gretnu Green!
Marina! Što ćeš kad Colin sazna da dijete nije njegovo?
Saznat će! Nije glup!
Bit ću potpuno sigurna da je moj muž dobar čovjek.
Nikad me ne bi otpravio.
Brinut će se za nas oboje.
Ali gdje je u svemu tome Colin?
-Voliš ga. -Što?
Sad shvaćam. To što prigovaraš i miješaš se.
-Voliš Colina Bridgertona. -Ne znaš što govoriš.
Znam mnogo više od tebe, Pen.
O Colinu i svijetu.
Ubit ću tvoju djetinju zaljubljenost ako moram.
Tvoja ljubav je neuzvraćena maštarija.
Colin te prihvaća takvu kakva si i doživljava te jednako kao Eloise
ili čak malu Hyacinth.
Mene doživljava kao suprugu. Ženu.
Kao žena moram donijeti tu tešku odluku
za sebe i svoje dijete.
Pa makar te povrijedila.
Radite dokasna, Vaša Milosti?
Koliko je sati?
Poslovne knjige kao da su te opsjele.
Ljudi trebaju moju pomoć kako bi zaradili, nahranili obitelj.
Trebao sam se prije vratiti.
Zašto nisi?
Nisam imao osobit razlog.
Posao u Londonu.
A onda sam upoznao drsku mladu damu
koja udara desnicom kao boksač s East Enda!
-Ozbiljno ti kažem. -I ja tebi.
-Simone. -Daphne.
-Moramo se urediti za večeru. -Da.
Vidimo se u blagovaonici.
Ovo su prostorije za poslugu!
Gdje je gđica Nolan?
Vaša Milosti! Trebali ste me pozvati!
Rose, moraš mi nešto reći.
Kako žena zatrudni?
-Vaša majka… -Nije mi ništa rekla.
Molim te. Nemoj se sramiti.
Objasni mi. Točno.
Jednostavno rješenje!
Urod možemo povećati ako seljaci budu sadili repu.
Upoznao sam seljake koji su utrostručili prihod
tako što nisu rotirali kulture, nego su sadili repu.
A zatim bi puštali ovce da popasu korov.
Hvala, Vaša Milosti!
I prenesite vojvodi da mu zahvaljujem!
Kupio nam je nekoliko grla za farmu
da uzgajamo stoku dok tlo opet ne postane plodno!
Vratila nam se sreća!
Vaša Milosti?
Možete se vratiti u kuću.
Želim prošetati.
Jesi li spremna za krevet?
Mislim da jesam.
Čekaj.
Daphne.
Daphne!
Što si učinila?
Nadala sam se da nije istina.
Nadala sam se da griješim, ali očito nisam.
-Kako si mogla? -Ja?
Kako sam ja mogla?
-Lagao si mi! -Nisam.
Vjerovala sam ti.
Vjerovala sam ti više nego ikomu na svijetu.
I ti si to iskoristio.
Zgrabio priliku. Pa sam i ja.
Rekao sam, ne mogu ti dati djecu!
"Ne mogu" i "neću" nije isto!
Sam si to odlučio! Odlučio si mi lagati.
Nisam. Mislio sam da si spremna.
Da znaš kako se rade djeca.
Uzeo si mi budućnost, nešto što sam željela više od svega.
Znao si da jedino želim biti majka i imati vlastitu obitelj!
Bio sam spreman umrijeti u dvoboju
radije nego da ti oduzmem san.
Umro bih za tebe!
Ti si insistirala na braku!
Ti si rekla da sam ti dovoljan!
Tada te nisam poznavala.
Znaš li da sam te čak žalila?
"Jadni Simon," mislila sam.
"Sigurno mu je strašno što ne može biti otac."
-Nisam tražio sažaljenje. -Ni ja izdaju!
-Daphne, ja… -Što?
Što?
Voliš me? Ne, ne voliš me.
Ne znaš što ta riječ znači! Voljenoj ne lažeš.
Voljenu ne varaš. Ne ponižavaš je!
Možda ne znam mnogo, što si mi itekako dao do znanja,
ali jedno znam. Znam da to nije ljubav!
U ljubavi i ratu sve je dopušteno.
Ali u nekim bitkama nema pobjednika.
Samo trag slomljenih srdaca zbog kojega se zapitamo
isplati li se boriti ako je to cijena koju plaćamo.
Oni koje volimo imaju nam moć nanijeti najteže rane.
Jer ima li što osjetljivije
od ljudskoga srca?
Nit koja veže muškarca i nevjestu intimna je, sveta.
Ali moram vam reći
da sam saznala da se sprema velika prijevara.
Što je?
Kao da Featheringtoni nemaju već dovoljno briga,
gđica Marina Thompson je trudna.
A trudna je još otkako je došla u naš velebni grad.
U teška vremena povlače se teški potezi,
ali kladim se da će mnogi smatrati da su njezini postupci neprihvatljivi.
Možda je mislila da joj nema druge!
Ili možda nema srama.
Ali pitam vas.
Može li cilj opravdati tako pokvarena sredstva?
Prijevod titlova: Petra Matić